මෙරට පුරවැසියන් පූර්ණ එන්නත්කරණයකින් පසු තුන්වන එන්නතක් පිළිබඳව ද අවදානය යොමු කරන බවයි කෙහෙළිය රඹුක්වැල්ල මහතා කියුබානු තානාපතිවරයා හමුවේ කියාසිටියේ.ලොව ඉතා ඉහළ මට්ටමක පවතින කියුබා සෞඛ්‍ය සේවාවේ අත්දැකීම්, දැනුම සහ තාක්ෂණය මෙරටට ලබාදීමේ හුවමාරු වැඩසටහනක් සඳහා ද අවස්ථාව ලබාදෙන ලෙසටයි අමාත්‍යවරයා තානාපතිවරයාගෙන් ඉල්ලීමක් කර තිබෙනවා.මෙහිදී අදහස් දැක්වූ කියුබානු තානාපති ඇන්ඩ්‍රීස් මාර්කෙලෝ ප්‍රකාශ කළේ මෙම වසර අවසාන වනවිට කියුබානු සියලු පුරවැසියන් එන්නත්කරණයට ලක්කර අවසන් කිරීමට බලාපොරොත්තු වන බවයි.මේ වන විට එරට 100% ක් භාවිතයට ගෙන ඇත්තේ කියුබානු නිෂ්පාදිත එන්නත් වන අතර, ඉදිරියේදී ලෝක සෞඛ්‍ය සංවිධානයේ අනුමැතියෙන් අනතුරුව වෙනත් රටවලටද කියුබානු එන්නත් ලබාදීමට බලාපොරොත්තු වන බව තානාපතිවරයා සඳහන් කර තිබෙනවා.කියුබාවේ විදේශ විනිමය අතුරින් වෛද්‍ය උපකරණ, සෞඛ්‍ය සේවාවන් ඉහළ විනිමයක් ලබා දෙන බවයි තානාපතිවරයා මෙහිදී පෙන්වා දුන්නේ.